《金陵使院寄刘给事兰谷少尹谨斋》
清代·黄永年

层楼云入坐，小架翠成帷。远忆联吟处，烟萝一角垂。

钟残秣陵外，鸟下夕阳西。无限江南思，裁诗月上迟。

作者简介：（1699—1751）清江西广昌人，字静山，号崧甫。乾隆元年进士，授刑部主事，疑狱多所平反。升郎中，奉命决狱江南，以平反宣城知县段云翮案，为时所称。累官常州知府，以事去官。工诗古文。有《希贤编》、《静子日录》、《南庄类稿》、《白云诗钞》、《奉使集》等。